# Limfopènia

La limfopènia (o limfocitopènia) és un trastorn consistent en un nivell anormalment baix de limfòcits a la sang. El contrari és la limfocitosi, que es refereix a un nivell excessiu de limfòcits. La limfopènia es diagnostica quan el recompte complet de sang mostra un valor inferior a l'interval de referència adequat per edat (per exemple, per sota de 1000-1500 per mm³ en un adult).
La limfopènia pot estar present com a part d'una pancitopènia, quan es redueix el nombre total de tots els tipus de cèl·lules sanguínies.

## Causes

La causa més freqüent de limfopènia temporal és una infecció recent, com el refredat comú.
La limfopènia, però no la limfopènia idiopàtica CD4+, està associada a l'ús de glucocorticoides, infeccions per VIH i altres agents virals, bacterians i fongs, desnutrició, lupus eritematós sistèmic, estrès greu, exercici físic intens o perllongat (a causa de alliberació de cortisol), artritis reumatoide, sarcoïdosi, esclerosi múltiple, i iatrogèniques (causades per altres tractaments mèdics).
La limfopènia és un resultat freqüent i temporal de molts tipus de quimioteràpia, com per exemple amb agents citotòxics o fàrmacs immunosupressors. Algunes càncers que s'han estès afectant la medul·la òssia, com la leucèmia o la malaltia de Hodgkin avançada, també causen limfopènia.
Una altra causa és la infecció amb el subtipus de virus de la grip H1N1 (i altres subtipus del virus de la grip A) i que sovint s'associa a la monocitosi. Entre els pacients amb COVID-19 confirmat en el laboratori a Wuhan (Xina) fins al 29 de gener de 2020, el 83,2 per cent tenia limfopènia d'entrada.
Les grans dosis de radiació, com ara les que afecten accidents nuclears o la irradiació de tot el cos, poden causar limfopènia.

## Referències

* ↑ «Lymphocytopenia». NIH. [Consulta: 10 febrer 2020].
* ↑ «Lymphopenia at presentation is associated with increased risk of infections in patients with systemic lupus erythematosus». QJM, 99, 1, 01-01-2006, pàg. 37–47. DOI: 10.1093/qjmed/hci155. PMID: 16371405.
* ↑ Lymphocytopenia from the Merck Manual Home Health Handbook
* ↑ «Effects of exercise intensity, duration and recovery on in vitro neutrophil function in male athletes». International Journal of Sports Medicine. Thieme, 20, 2, 01-02-1999, pàg. 128–35. DOI: 10.1055/s-2007-971106. PMID: 10190775.
* ↑ «Lymphocyte subpopulations in sarcoidosis». Clinical and Experimental Immunology, 17, 2, 01-06-1974, pàg. 219–26. PMC: 1554022. PMID: 4549571.
* ↑ «Lymphopenia in treatment-naive relapsing multiple sclerosis». Neurology, 3, 5, 01-10-2016, pàg. e275. DOI: 10.1212/NXI.0000000000000275. PMC: 4982853. PMID: 27559542.
* ↑ «Quantitation of immunocompetence in Hodgkin's disease». The Journal of Clinical Investigation, 56, 4, 01-10-1975, pàg. 951–7. DOI: 10.1172/JCI108175. PMC: 301951. PMID: 1159096.
* ↑ «Hodgkin's disease in the bone marrow». Cancer, 36, 6, 01-12-1975, pàg. 2077–83. DOI: 10.1002/cncr.2820360924. PMID: 1203865.
* ↑ «Lymphocyte to monocyte ratio as a screening tool for influenza». PLoS Currents, 2, 01-03-2010, pàg. RRN1154. DOI: 10.1371/currents.rrn1154. PMC: 2847387. PMID: 20383263.
* ↑ «Clinical Characteristics of Coronavirus Disease 2019 in China». The New England Journal of Medicine, 28-02-2020. DOI: 10.1056/NEJMoa2002032.